ASTEQSI WIS 7
Leaṛ ger yelmeẓyen: amek ara meneeɣ?
ACU I TZEMREḌ AŢ-ŢXEDMEḌ?
Meyyez ɣef liḥala-yagi: Hanya tţeffeɣ d Malik azal n cehṛayen aya; acu kan yeţban-as-d amzun tessen-it si zik. Ass kamel ţţemyarun yerna seeddayen xilla n sswayee di tilifun armi yal yiwen yezmer a d-ifakk lehduṛ i gebɣa a d-yini wayeḍ! Meena tura, Malik yebɣa leḥwayeǧ nniḍen.
Di sin lechuṛ-agi ineggura, ţţemyuṭṭafen kan afus yerna ţţemsudanen cwiṭ. Hanya ur tebɣi ara aţ-ţexdem nnig n wannect-a. Lameena ur tebɣi ara daɣen a s-iṛuḥ Malik. Yid-es, teţḥussu iman-is tecbeḥ ayendin, txulef ɣef tiyaḍ. Teqqar i yiman-is: “Uyerna, nekk d Malik, nemyeḥmal!”
A s-nini tessawḍeḍ leemeṛ ideg ara teffɣeḍ d walbeeḍ. Lukan i telliḍ deg wemkan n Hanya, acu ara txedmeḍ?
XEMMEM CWIYYA
Xayel-ed iman-ik tebɣiḍ aţ-ţafgeḍ am wefṛux w’a d-tneggzeḍ si ttejṛa. Ma txedmeḍ annect-a, aţ-ţxalfeḍ yiwen si leqwanen swayes i tleḥḥu ddunit yerna aţ-ţḍurreḍ iman-ik. Kifkif daɣen ma yella txulfeḍ yiwen si leqwanen yeenan tikli. Di lemtel, lqanun i d-yeqqaren: “Aţ-ţexḍum i leaṛ.”—1 Itisalunikiyen 4:3.
Ma txulfeḍ lameṛ-agi, acu ara yeḍrun? Adlis Iqedsen yenna-d: “Win ixeddmen leaṛ, d lǧeţţa-s i gḍurr.” (1 Ikurintiyen 6:18) Acu i d lmeena n imeslayen-agi?
Kra n ṭṭebba n tnefsit ufan-d belli, xilla seg yelmeẓyen i gxedmen lealaqat n wusu uqbel ad zewǧen, mmugren-d alukan yiwet si lemḍerrat-agi:
LLUM. Amur ameqran seg yelmeẓyen i gxedmen lealaqat n wusu uqbel ad zewǧen qqaren-d belli ɣer zdat nedmen.
CCEKK. Ma ifat xedmen sin yelmeẓyen lealaqat n wusu, yal yiwen deg-sen ad yuɣal a s-yeqqar: “Anwa nniḍen wukud i gexdem (i texdem) annect-a?”
LEḤZEN. Deg wul-is, taqcict ma tufa, aţ-ţextiṛ aqcic ara iḥarben fell-as, mačči win ara ţ-issexdmen i nnfee-is. Ma d aqcic, ur s-teţţeeǧab ara mliḥ teqcict i t-yeǧǧan a s-ikellex.
Taggara: Ma txedmeḍ lealaqat n wusu uqbel zzwaǧ, aţ-ţuɣaleḍ aţ-ţḥeqreḍ iman-ik axaṭer tsebbleḍ lḥaǧa yesean azal ameqran. (Iṛumaniyen 1:24) Lǧeţţa-k tesea lqima tameqrant bac aţ-ţṛuḥeḍ a ţ-tefkeḍ deg wayen ur nesei lmeena!
Werri-d belli teseiḍ tazmert ara k-yessiwḍen ‘aţ-ţexḍuḍ i leaṛ.’ (1 Itisalunikiyen 4:3) Ma iḥdeṛ-ed aţ-ţzewǧeḍ, dinna d ṣṣeḥ, tzemreḍ aţ-ţxedmeḍ lealaqat n wusu, mebla uguren neɣ nndama i seeeun yelmeẓyen ixeddmen annect-a uqbel zzwaǧ.—Lemtul 7:22, 23; 1 Ikurintiyen 7:3.
ELAḤSAB-IK...
Albeeḍ i k-iḥemmlen s ṣṣeḥ, ad ibɣu a k-yexdem lemḍerra di lǧeţţa-k neɣ di lḥisas-ik?
Albeeḍ i k-iḥemmlen s ṣṣeḥ, yezmer a k-idemmer aţ-ţessexṛbeḍ lealaqat-inek akk-d Ṛebbi?—Ieebṛaniyen 13:4.
kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn